ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
வேளாண்மற்றும் பதப்படுத்தப்பட்ட உணவுப் பொருட்கள் ஏற்றுமதி 16 சதவீதம் உயர்வு
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி கடந்த நிதியாண்டின் ஏப்ரல் முதல் நவம்பர் வரையிலான காலகட்டத்தை ஒப்பிடுகையில் இந்த நிதியாண்டின் இதே காலகட்டத்தில் 16 சதவீதம் உயர்ந்துள்ளது. வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி ஆணையத்தின் மூலம் இந்த ஆண்டு ஏப்ரல் முதல் நவம்பர் வரையிலான காலகட்டத்தில் 17.43 பில்லியன் டாலர் அளவுக்கு ஏற்றுமதி மேற்கொள்ளப்பட்டுள்ளது இதற்கு முந்தைய நிதியாண்டின் காலகட்டத்தில் 15.07 பில்லியன் டாலர் அளவுக்கு ஏற்றுமதி செய்யப்பட்டிருந்தது.
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி இலக்கு இந்த நிதியாண்டில் 23.56 பில்லியன் டாலராக நிர்ணயிக்கப்பட்டுள்ளது. கடந்த 8 மாதங்களில் மட்டும் இலக்கில் 74 சதவீதம் எட்டப்பட்டுள்ளது.
இது குறித்து கருத்துத் தெரிவித்த வேளாண் மற்றும் பதப்படுத்தப்பட்ட உணவுப் பொருட்கள், ஏற்றுமதி மேம்பாட்டு ஆணையத்தின் தலைவர் திரு எம் அங்கமுத்து, விவசாயிகள், ஏற்றுமதியாளர்கள், பதப்படுத்தும் நிறுவனத்தினர் உள்ளிட்ட அனைத்துத் தரப்பினருடனும் நாங்கள் இணைந்து செயலாற்றி வருகிறோம் என்று கூறினார். இதன் மூலம் தரமான பொருட்கள் ஏற்றுமதி செய்யப்படுவதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1887545
----
AP/PLM/KPG/GK
(Visitor Counter : 94
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ், இதுவரை 68.75 கோடி கொவிட் தடுப்பூசிகள் செலுத்தப்பட்டுள்ளன.
கடந்த 24 மணி நேரத்தில் 38,948 பேருக்கு புதிதாக பாதிப்பு ஏற்பட்டுள்ளது.
கொவிட் சிகிச்சை பெறுபவர்கள் மொத்த பாதிப்பில் 1.23 சதவீதம்.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை 4,04,874
குணடைந்தோர் வீதம் தற்போது 97.44 சதவீதமாக உள்ளது.
கடந்த 24 மணி நேரத்தில் 43,903 பேர் குணமடைந்துள்ளதால், குணமடைந்தவர்களின் மொத்த எண்ணிக்கை 3,21,81,995 ஆக அதிகரித்துள்ளது.
வாராந்திர தொற்று உறுதி விழுக்காடு  73 நாட்களாக 3%க்கும் குறைவாக உள்ளது.
தினசரி கொவிட் பாதிப்பு 2.76 சதவீதமாக, 7 நாட்களாக 3%க்கும் குறைவாக உள்ளது.
இதுவரை மேற்கொள்ளப்பட்ட மொத்த பரிசோதனைகள் 53.14 கோடி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1752430
சுரங்கங்கள் அமைச்சகம்
2023 ஜூலையில் கனிம உற்பத்தி 10.7% அதிகரிப்பு
பதினைந்து முக்கிய கனிமங்களின் உற்பத்தி அதிகரிப்பு
2023 ஜூலை மாதத்திற்கான சுரங்க மற்றும் குவாரித் துறையின் கனிம உற்பத்தி குறியீடு  111.9 ஆக உள்ளது, இது 2022 ஜூலை மாதத்துடன் ஒப்பிடும்போது 10.7% அதிகமாகும். இந்திய சுரங்க பணியகத்தின்  தற்காலிக புள்ளிவிவரங்களின்படி, ஏப்ரல் முதல் ஜூலை வரையிலான காலகட்டத்தில் ஒட்டுமொத்த வளர்ச்சி முந்தைய ஆண்டின் இதே காலகட்டத்துடன் ஒப்பிடும்போது 7.3% ஆகும்.
ஜூலை 2023ல் முக்கியமான கனிமங்களின் உற்பத்தி அளவு: நிலக்கரி 693 லட்சம் டன், பழுப்பு நிலக்கரி 32 லட்சம் டன், இயற்கை எரிவாயு 3062 மில்லியன் டன், பெட்ரோலியம்  25 லட்சம் டன், பாக்சைட் 1477 ஆயிரம் டன், குரோமைட் 280 ஆயிரம் டன், காப்பர் 10 ஆயிரம் டன், தங்கம் 102 கிலோ, இரும்புத் தாது 172 லட்சம் டன், ஈயம் 30 ஆயிரம் டன், மாங்கனீஸ் 30 ஆயிரம் டன். துத்தநாகம் 132 ஆயிரம் டன், சுண்ணாம்புக்கல் 346 லட்சம் டன், பாஸ்போரைட் 120 ஆயிரம் டன் மற்றும் மேக்னசைட் 10 ஆயிரம் டன்.
ஜூலை, 2022 ஐ விட ஜூலை, 2023 இல் நேர்மறையான வளர்ச்சியைக் காட்டும் முக்கிய கனிமங்கள் பின்வருமாறு: குரோமைட் , மாங்கனீசு தாது , நிலக்கரி , சுண்ணாம்பு , இரும்புத் தாது , தங்கம் , தாமிர கான்கிரீட் , இயற்கை எரிவாயு  , ஈயம் , ஈயம்  பாஸ்போரைட்  மற்றும் டைமண்ட் .
பிரதமர் அலுவலகம்
உலக சிறுதானியங்கள் மாநாட்டை மார்ச் 18 அன்று பிரதமர் தொடங்கி வைக்கிறார்
உலக சிறுதானியங்கள் மாநாட்டை பிரதமர் திரு நரேந்திர மோடி புதுதில்லியில் மார்ச் 18 அன்று காலை 11 மணிக்கு தொடங்கி வைக்கிறார். இந்நிகழ்ச்சியில் பிரதமர் உரையாற்ற உள்ளார்.
இந்தியாவின் பரிந்துரையின்படி ஐநா பொதுச்சபையால் 2023-ம் ஆண்டு சர்வதேச சிறுதானியங்கள் ஆண்டாக அறிவிக்கப்பட்டது. சர்வதேச சிறுதானியங்கள் ஆண்டு 2023-ஐ மக்கள் இயக்கமாக கொண்டாட வேண்டும். சிறுதானியங்களின் உலக கேந்திரமாக இந்தியாவை நிலைநிறுத்த வேண்டும் என்ற பிரதமரின் தொலைநோக்கின்படி அனைத்து மத்திய அமைச்சகங்கள்/ துறைகள், மாநிலங்கள்/ யூனியன் பிரதேசங்கள், விவசாயிகள், ஸ்டார்ட்-அப் நிறுவனத்தினர், ஏற்றுமதியாளர்கள், சில்லரை வர்த்தக நிறுவனங்கள் உள்ளிட்டவர்கள் விளைவிப்போர், மற்றும் நுகர்வோருக்கு சிறுதானியங்களின் பயன்கள் குறித்து விழிப்புணர்வை ஏற்படுத்துவது, ஊக்கப்படுத்துவது ஆகிய பணிகளில், ஈடுபடுத்தப்பட்டு வருகின்றனர். அந்த வகையில் இந்தியாவில் உலக சிறுதானியங்கள் மாநாடு ஏற்பாடு செய்யப்படுவது முக்கியமான திட்டமாகும்.
2 நாட்கள் நடைபெறும் உலக மாநாட்டில் உற்பத்தியாளர்கள், நுகர்வோர் உள்ளிட்டவர்கள் இடையே சிறுதானியங்கள் குறித்த விழிப்புணர்வை ஏற்படுத்துவது, சிறுதானியங்களின் மதிப்பு, சிறுதானியங்களின் உடல்நலன் மற்றும் ஊட்டச்சத்து நன்மைகள், சந்தை வாய்ப்புகள், ஆராய்ச்சி மற்றும் மேம்பாடு உள்ளிட்டவை குறித்து அமர்வுகள் நடைபெற உள்ளன. இம்மாநாட்டில் பல்வேறு நாடுகளைச் சேர்ந்த வேளாண்துறை அமைச்சர்கள், சர்வதேச விஞ்ஞானிகள், ஊட்டச்சத்து நிபுணர்கள், சுகாதார நிபுணர்கள், ஸ்டார்ட்-அப் தலைவர்கள் உள்ளிட்டோர் கலந்துகொள்ள உள்ளனர்.
ரெயில்வே அமைச்சகம்
மே மாதத்திலேயே மிக அதிகமாக 114.8 மெட்ரிக் டன் சரக்குகளைக் கையாண்டு இந்திய ரயில்வே சாதனை
கொவிட் சவால்களுக்கு இடையேயும், 2021, மே மாதத்திற்கான சரக்கு கையாள்வதின் அளவு மற்றும் போக்குவரத்தில் இந்திய ரயில்வே தொடர்ந்து உச்சத்தை தக்க வைத்துக் கொண்டுள்ளது.
மே மாதத்தில் இதுவரை இல்லாத வகையில் அதிக அளவிலான சரக்குகளை இந்திய ரயில்வே கையாண்டுள்ளது.
கடந்த 2019-ஆம் ஆண்டு மே மாதத்தை  விட இந்த ஆண்டு மே மாதத்தில்  9.7% கூடுதலான சரக்குகள் கையாளப்பட்டன.
54.52 மில்லியன் டன் நிலக்கரி, 15.12 மில்லியன் டன் இரும்புத்தாது, 5.61 மில்லியன் டன் உணவு தானியங்கள், 3.68 மில்லியன் டன் உரங்கள், 3.18 மில்லியன் டன் கனிம எண்ணெய், 5.36 மில்லியன் டன் சிமெண்ட், 4.2 மில்லியன் டன் உருண்டைக் கற்கள் முதலிய பொருட்கள், மே மாதத்தில் ரயில்களில் கொண்டு செல்லப்பட்டன.
சரக்குகளைக் கையாண்டு அதன் வாயிலாக 2021 மே மாதத்தில் இந்திய ரயில்வே ரூ. 11604.94 கோடியை ஈட்டியுள்ளது.
ஓரிடத்திலிருந்து மற்றொரு இடத்திற்கு சரக்கு ரயில் சென்று மீண்டும் திரும்பும் நேரம் மே மாதத்தில் 26% மேம்பட்டுள்ளது. கடந்த 2019-ஆம் ஆண்டு மே மாதத்தில் 6.46 நாட்களாக இருந்த சுழற்சி நேரம், இந்த ஆண்டு மே மாதத்தில் 4.81 நாட்களாகப் பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723389
(Visitor Counter : 121
சிறுபான்மையினர் நலன் அமைச்சகம்
சிறுபான்மையினரின் அதிகாரமளித்தலுக்கு மத்தியச் சிறுபான்மையினர் விவகாரத் துறை அமைச்சர் திரு. முக்தார் அப்பாஸ் நக்வி வலியுறுத்தல்
சிறுபான்மையினர் விவகாரங்களைக் கவனிக்கும் மாநில அரசுகள் / யூனியன் பிரதேசங்கள் ஆகியவற்றின் முதன்மைச் செயலாளர்கள் / பொறுப்பு வகிக்கும் செயலாளர்கள் ஆகியோரின் தேசிய மாநாட்டில் அமைச்சர் உரையாற்றினார்
நாடெங்குமுள்ள 308 மாவட்டங்களைச் சேர்ந்த சிறுபான்மைச் சமூகப் பெண்களுக்குக் கல்வி ரீதியாக அதிகாரமளித்தலை உத்தரவாதப்படுத்துவதற்கான அடிப்படை வசதிகளை அளிக்க போர்க்கால அடிப்படையில் ஓர் இயக்கத்தை அரசு தொடங்கியுள்ளது என்று மத்தியச் சிறுபான்மையினர் விவகாரத்துறை அமைச்சர் திரு. முக்தார் அப்பாஸ் நக்வி கூறியுள்ளார்.
புது தில்லியில் நடைபெற்ற சிறுபான்மையினர் விவகாரங்களைக் கவனிக்கும் மாநில அரசுகள் / யூனியன் பிரதேசங்கள் ஆகியவற்றின் முதன்மைச் செயலாளர்கள் / பொறுப்பு வகிக்கும் செயலாளர்கள் ஆகியோரின் தேசிய மாநாட்டில் உரையாற்றிய அமைச்சர் திரு. நக்வி, ”சிறுபான்மைச் சமூகப் பெண்களின் கல்வி அதிகாரம், வேலைவாய்ப்பை மையமாகக் கொண்ட திறன் மேம்பாடு ஆகியவற்றைக் கருத்தில் கொண்டு மத்திய அரசு பள்ளிகள், கல்லூரிகள், பாலிடெக்னிக்குகள், பெண்கள் விடுதிகள், தொழிற் பயிற்சி நிலையங்கள் , திறன் மேம்பாட்டு மையங்கள் போன்றவற்றில் “பிரதம மந்திரி ஜன விகாஸ் கார்யகிராம்” திட்டத்தின் கீழ் அந்தப் ’ பின்தங்கிய மற்றும் புறக்கணிக்கப்பட்ட ’ பகுதிகளில் சுதந்திரம் பெற்றதிலிருந்தே இந்த வசதிகள் அற்றவர்களுக்கு அவற்றை வழங்கிவருகிறது” என்றார்.
சிறுபான்மையினரில், குறிப்பாக முஸ்லிம் பெண்களில் கல்வியறிவு விகிதம் குறைவாக இருப்பதற்கு இத்தகைய வசதிகள் இன்மையே காரணமாக உள்ளது என்று திரு. நக்வி கூறினார்.
பிரதமர் திரு. நரேந்திர மோடி தலைமையிலான தேசிய ஜனநாயகக் கூட்டணி அரசு “ கண்ணியத்துடனான மேம்பாடு “ மற்றும் “ உள்ளடங்கிய வளர்ச்சி “ ஆகியவற்றின் உறுதிப்பாட்டை நிறைவேற்றுவதில் “பிரதம மந்திரி ஜன விகாஸ் கார்யகிராம்” திட்டம் ஆற்றல் வாய்ந்த ஒரு செயல்திட்டம் என்பதை நிரூபித்துள்ளது என்றும் அமைச்சர் தெரிவித்தார்.
(Visitor Counter : 176
தகவல் மற்றும் ஒலிபரப்பு அமைச்சகம்
1957 ஆம் ஆண்டு முதல் வெளியிடப்பட்ட திட்டம் மாதாந்திர ஏட்டின் படைப்புகளின் சிறப்பு தொகுப்பான 'யோஜனா கிளாசிக்ஸ்' –ஐ வெளியீட்டு பிரிவு வெளியிட்டுள்ளது
மத்திய அரசின் முன்னணி பதிப்பகமான வெளியீட்டு பிரிவு, 1957-ம் ஆண்டு முதல் வெளியான மக்கள் வளர்ச்சி மாத இதழான திட்டத்தில் பல்வேறு கருப்பொருள் பகுதிகளில் தேர்ந்தெடுக்கப்பட்ட படைப்புகளின் தொகுப்புத் தொடரான யோஜனா கிளாசிக்ஸை வெளியிட்டுள்ளது. பல ஆண்டுகளாக இதழில் வெளியிடப்பட்ட உள்ளடக்கத்தின் வசீகரிக்கும் செழுமையுடன் நுணுக்கமாக தொகுக்கப்பட்டுள்ளது. இந்தப் புத்தகம் வாசகர்களை இந்தியாவின் கலை, கலாச்சாரம் மற்றும் பாரம்பரியத்தின் செழுமையான பயணத்திற்கு அழைத்துச் செல்லும். மாணவர்கள், கலை மற்றும் கலாச்சார ஆர்வலர்கள், கல்வியாளர்களுக்கு பயன்படும் ஒரு உன்னதமான தொகுப்பாகும். இந்நூல் விரைவில் பதிப்பகப் பிரிவு புத்தகக் காட்சியகம், சூச்னா பவன் மற்றும் இணையத்தளwww.publicationsdivision.nic.in கிடைக்கும்.
தற்போது நடைபெற்று வரும் தில்லி புத்தகக் கண்காட்சி 2023-ல் வெளியீட்டு பிரிவு அரங்குக்கு வருகை தந்த மத்திய தகவல் மற்றும் ஒலிபரப்புத் துறை செயலாளர் திரு அபூர்வா சந்திரா இந்த புத்தகத்தை வெளியிட்டார். செயலாளருடன் வெளியீடுகள் பிரிவின் தலைமை இயக்குநர் திருமதி அனுபமா பட்நாகர் மற்றும் பலர் கலந்து கொண்டனர்.
இந்திய கலாச்சார பாரம்பரியம், கலை மற்றும் கட்டிடக்கலை, புகழ்பெற்ற வரலாறு மற்றும் தேசிய தலைவர்களின் குறிப்பிடத்தக்க பங்களிப்புகள் ஆகியவற்றை எடுத்துக்காட்டும் வகையில் இப்பிரிவால் வெளியிடப்பட்ட புத்தகங்களின் வளமான சேகரிப்பு குறித்து தகவல் மற்றும் ஒலிபரப்பு செயலாளர் தனது பாராட்டை தெரிவித்தார்.
இந்திய வர்த்தக மேம்பாட்டு அமைப்பும், இந்திய பதிப்பாளர் கூட்டமைப்பும் இணைந்து நடத்தும் 27-வது தில்லி புத்தகக் கண்காட்சி ஜூலை29-ம் தேதி முதல் ஆகஸ்ட் 2-ம் தேதிவரை தில்லியில் உள்ள பிரகதி மைதானத்தில் நடைபெறுகிறது. பிரகதி மைதானத்தின் அரங்கு எண் 11, எண் 12 இல் தகவல் மற்றும் ஒலிபரப்பு அமைச்சகத்தின் வெளியீட்டு பிரிவு அதன் புத்தகங்கள் மற்றும் இதழ்களை காட்சிப்படுத்தியுள்ளது.
பார்வையாளர்கள் இந்த அரங்கில் தேசத்தைக் கட்டியெழுப்புதல், வரலாறு மற்றும் பாரம்பரியம், வாழ்க்கை வரலாறு, குறிப்பு புத்தகங்கள் மற்றும் குழந்தைகள் இலக்கியம் வரை பல்வேறு கருப்பொருள்களில் புத்தகங்களின் நேர்த்தியான தொகுப்பைக் காணலாம். புத்தக ஆர்வலர்கள் குடியரசுத் தலைவர் மாளிகை குறித்த பிரீமியம் புத்தகங்களையும், குடியரசுத் தலைவர்கள், துணைத் தலைவர்கள் மற்றும் பிரதமர்களின் தேர்ந்தெடுக்கப்பட்ட உரைகளின் தொகுப்பையும் ஆராயலாம், இது வெளியீட்டுப் பிரிவால் பிரத்தியேகமாக வெளியிடப்பட்டுள்ளது.
புத்தகங்களைத் தவிர, வெளியீட்டு பிரிவின் பிரபலமான மற்றும் பரவலாக விநியோகிக்கப்படும் பத்திரிகைகளான யோஜனா, குருஷேத்ரா, ஆஜ்கல் மற்றும் பால் பாரதி ஆகியவையும் அரங்கில் கிடைக்கின்றன. இப்பிரிவினால் வெளியிடப்படும் சஞ்சிகைகள் மற்றும் வேலைவாய்ப்புச் செய்திகள் / ரோஜ்கர் சமாச்சார் ஆகியவற்றின் வருடாந்தர சந்தாக்களையும் பார்வையாளர்கள் செலுத்தலாம் .
((Visitor Counter : 58
ரெயில்வே அமைச்சகம்
பொருளாதார வகுப்புப் பெட்டிகள் அறிமுகம்
கபூர்தலாவிலுள்ள ரயில்பெட்டித் தொழிற்சாலை, குளிர்சாதன வசதி கொண்ட மூன்றடுக்கு பொருளாதார வகுப்பு 15 ரயில் பெட்டிகளை தயாரித்து அனுப்பியுள்ளது.
இந்த பெட்டிகளின் சிறப்பம்சங்கள் மற்றும் மேம்படுத்தப்பட்ட வசதிகள் வருமாறு:
- வழக்கமான குளிர்சாதன 3 அடுக்கு பெட்டிகளில் இருக்கும் 72 படுக்கைகளுக்கு பதிலாக 83 படுக்கைகள் இருக்கும்.
- மாற்றுத்திறனாளிகளுக்கு உகந்த தலா ஒரு கழிவறை வசதி.
- ஒவ்வொரு படுக்கைக்கும் தனித் தனி குளிரூட்டி வசதி.
- மேம்படுத்தப்பட்ட மற்றும் நவீன வடிவமைப்புடன்கூடிய இருக்கைகள் & படுக்கைகள், மடக்கும் வசதி கொண்ட நொறுக்குத்தீனி மேசை & தண்ணீர் பாட்டில் வைக்கும் வசதி.
- ஒவ்வொரு இருக்கைக்கும் தனித்தனி வாசிப்பு விளக்கு, யுஎஸ்பி போர்ட்டுடன் கூடிய செல்போன் சார்ஜ் செய்யும் வசதி.
- EN 45545-2 HL3 தரத்துடன் கூடிய மேம்படுத்தப்பட்ட தீ தடுப்பு வசதி.
15-03-2022 நிலவரப்படி 65 பொருளாதார வகுப்பு ரயில் பொட்டிகள் இந்திய ரயில்வேயில் சேர்க்கப்பட்டுள்ளதாக ரயில்வே அமைச்சர் திரு அஷ்வினி வைஷ்னவ் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
கலாசாரத்துறை அமைச்சகம்
இந்தியாவின் வெளிப்படாத கலாச்சார பாரம்பரியத்தின் தேசியப் பட்டியலை இன்று வெளியிட்டார் கலாச்சார அமைச்சர் பிரகலாத் சிங் படேல்
இந்தியாவின் வெளிப்படாத கலாச்சார பாரம்பரியத்தின் தேசியப் பட்டியலை மத்திய கலாச்சார அமைச்சர்  திரு பிரகலாத் சிங் படேல் புது தில்லியில் இன்று வெளியிட்டார். அப்போது பேசிய அவர், வெளிப்படாத கலாச்சார பாரம்பரிய மரபுகளின் பிரத்தியேக களஞ்சியத்தை இந்தியா தன்னகத்தே கொண்டுள்ளதாகவும், அதில் 13ஐ மனித குலத்தின் வெளிப்படாத கலாச்சார பாரம்பரியமாக ஐக்கிய நாடுகள் கல்வி, அறிவியல் மற்றும் பண்பாட்டு அமைப்பு அங்கீகரித்து உள்ளதாகவும் தெரிவித்தார். வெளி உலகத்திற்குப் பாரம்பரியத்தில் பதிக்கப்பட்டுள்ள இந்திய கலாச்சாரத்தின் பன்முகத்தன்மையை அங்கீகரிப்பதற்கான ஒரு முயற்சியே வெளிப்படாத கலாச்சார பாரம்பரியத்தின் தேசியப் பட்டியல் ஆகும். இந்தியாவின் பல்வேறு மாநிலங்களில் உள்ள பலதரப்பட்ட வெளிப்படாத கலாச்சார பாரம்பரியத்தின் கூறுகளை பற்றிய விழிப்புணர்வை தேசிய மற்றும் சர்வதேச அளவில் உருவாக்குவதும், அவற்றின் பாதுகாப்பை உறுதி செய்வதும் இதன் நோக்கம் என்று அவர் தெரிவித்தார். இந்த முயற்சி கலாச்சார அமைச்சகத்தின் தொலைநோக்கு 2024ன் ஒரு அங்கமும் ஆகும்.
ஐக்கிய நாடுகள் கல்வி, அறிவியல் மற்றும் பண்பாட்டு அமைப்பின் 2003 வெளிப்படாத கலாச்சார பாரம்பரிய பாதுகாப்பு மாநாட்டை தொடர்ந்து, ஐந்து விரிவான பிரிவுகளில் இந்த பட்டியல் வகைப்படுத்தப்பட்டு, வெளிப்படாத கலாச்சார பாரம்பரியம் தெரியப்படுத்தப்பட்டுள்ளது.வாய்மொழி மரபுகள் மற்றும் வெளிப்பாடுகள், மொழியை வெளிப்படாத கலாச்சார பாரம்பரியத்தின் வாகனமாக சேர்ப்பது உட்பட;நிகழ்த்து கலைகள்சமூக பழக்கங்கள், சடங்குகள் மற்றும் திருவிழாக்கள்;அறிவு மற்றும், இயற்கை மற்றும் பிரபஞ்சம் சார்ந்த பழக்கங்கள்;பாரம்பரிய கைவினைத்திறன் போன்றவை இந்த பட்டியலில் உள்ளன.
இந்திய போட்டிகள் ஆணையம்
ப்ரியோன் பிசினஸ் சர்வீசஸ் நிறுவனத்தை அமேசான் ஆசியா பசிபிக் ரிசோசஸ் நிறுவனம் கையகப்படுத்த சிசிஐ ஒப்புதல்
ப்ரியோன் பிசினஸ் சர்வீசஸ் நிறுவனத்தை அமேசான் ஆசியா பசிபிக் ரிசோசஸ் நிறுவனம் கையகப்படுத்த சிசிஐ எனப்படும் இந்திய வணிகப் போட்டி ஆணையம் ஒப்புதல் அளித்துள்ளது.
ப்ரியோன் நிறுவனத்தின் 76 சதவீத பங்குகளை அமேசான் ஆசியா பசிபிக் நிறுவனம் வாங்குகிறது. அமேசான் ஆசியா பசிபிக் ரிசோசஸ் நிறுவனம், அமேசான் நிறுவனத்தின் துணை நிறுவனமாகும்.
ப்ரியோன் பிசினஸ் சர்வீசஸ் நிறுவனம், இந்தியருக்கு சொந்தமானதாகும். அது ஹோபர் மல்லோ டிரஸ்டின் கட்டுப்பாட்டில் இயங்குகிறது. ஹோபர் மல்லோ வைத்திருந்த 76 சதவீத பங்குகளை தற்போது அமேசான் வாங்க உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1804667
பெண்கள் மற்றும் குழந்தை நலன் அமைச்சகம்
குழந்தைகளுக்கு எதிரான பாலியல் வன்கொடுமையை முன்கூட்டியே தடுக்கும் உத்தி குறித்துத் தேசியக் குழந்தை உரிமைகள் பாதுகாப்பு ஆணையம் ஆலோசனை
குழந்தைகளுக்கு எதிரான பாலியல் வன்கொடுமைத் தடுப்பு உத்தி குறித்துத் தேசிய குழந்தை உரிமைகள் பாதுகாப்பு ஆணையம் ஆலோசனை நடத்தியுள்ளது. இந்த ஆணையத்தின் தலைவர் திருமதி ஸ்துதி கக்கர் ஆலோசனைக் கூட்டத்திற்குத் தலைமை வகித்தார். நாட்டில் சின்னஞ்சிறிய குழந்தைகள் மீதான பாலியல் வன்கொடுமைச் சம்பவங்கள் அதிகரி்த்துவருவது குறித்து அவர் கவலை தெரிவித்தார். ஆணையத்தின் உறுப்பினர் திரு. யஷ்வந்த் ஜெயின், எய்ம்ஸ் நிறுவனத்தைச் சேர்ந்த டாக்டர் ராஜேஷ் சாகர் ஆகியோர் இந்தக் கூட்டத்தில் கலந்துகொண்டனர்.
குழந்தைகளுக்கு எதிரான பாலியல் வன்கொடுமை மற்றும் குழந்தை உரிமைகளை மீறும் செயல்கள் குறித்துத் தேசிய அளவில் ஊரகப்பகுதிகளிலும் நகர்ப்புறப்பகுதிகளிலும் விரிவான, முழுமையான பிரச்சாரம் மேற்கொள்ளப்பட வேண்டும் என இந்த ஆலோசனைக் கூட்டத்தில் தீவிரமாகப் பரிந்துரைக்கப்பட்டது.
குழந்தைகளுக்கு எதிரான வன்கொடுமைக்கு எதிராகத் தடுப்பு நடவடிக்கைகளை எவ்வாறு மேற்கொள்வது என்பது குறித்து ஆலோசனைகளைத் தேசிய ஆணையம் மேற்கொண்டது. இது தொடர்பாக வந்த 153 ஆலோசனைகளில் மக்களிடையே விழிப்புணர்வை ஏற்படுத்த வேண்டும் என்று 70 பேர் யோசனை தெரிவித்துள்ளனர். இந்த ஆலோசனைகள் பற்றி, மும்பை, தில்லி, .பெங்களூரு, சென்னை ஆகிய இடங்களில் செயல்பட்டுவரும் பல்வேறு தன்னார்வத் தொண்டு அமைப்புகளின் பிரதிநிதிகளுடன் விவாதிக்கப்பட்டது. ஊடகப் பிரச்சாரம் மூலமாகக் குழந்தைகளுக்கு எதிரான பாலியல் வன்கொடுமைகளுக்கு முடிவு கட்டும் யோசனைகளைச் செயல்படுத்துவது குறித்தும் இந்தக் கூட்டத்தில் காணொலி மூலம் விளக்கப்பட்டது.
குழந்தைகளுக்கு எதிரான பாலியல் வன்கொடுமைகள் சட்டம், சமூகம். மருத்துவம், உளவியல் ரீதியான பல்வேறு பிரச்சினைகளை உள்ளடக்கியதாகும். இதுபற்றிக் குழந்தைகள், பொதுமக்களிடம் விழிப்புணர்வை ஏற்படுத்துவது, பெற்றோர் மிகுந்த கவனமாகப் பொறுப்புணர்வுடன் நட்பு ரீதியில் குழந்தைகளை நடத்துவது, வன்கொடுமைகள் தொடர்பாக அவர்களுக்குப் பயிற்சி கொடுப்பது உள்ளிட்ட தடுப்புநடவடிக்கைகளை மேற்கொள்வது பற்றி விவாதிக்கப்பட்டது. அதேசமயம், இது போன்ற கொடுங்குற்றங்களைச் சிறிதும் சகிக்காமல் கடுமையான சட்ட நடவடிக்கைகளைச் செயல்படுத்துவது அவசியம் என்று கூட்டத்தில் தீர்மானிக்கப்பட்டது.
-------
(Visitor Counter : 789
பிரதமர் அலுவலகம்
ஐஐஎம் சம்பல்பூரின் நிரந்தர வளாகத்திற்கு ஜனவரி 2 அன்று பிரதமர் அடிக்கல் நாட்டுகிறார்
ஐஐஎம்  சம்பல்பூரின் நிரந்தர வளாகத்திற்கு ஜனவரி 2 அன்று காலை 11 மணிக்கு காணொலி மூலம் பிரதமர் திரு நரேந்திர மோடி அடிக்கல் நாட்டுகிறார்.
ஒடிசா ஆளுநர் மற்றும் முதல்வர், மத்திய அமைச்சர்கள் திரு. ரமேஷ் பொக்ரியால் ‘நிஷாங்க்’, திரு தர்மேந்திர பிரதான் மற்றும் பிரதாப் சந்திர சாரங்கி ஆகியோர் இந்த நிகழ்ச்சியில் பங்கேற்கிறார்கள். அதிகாரிகள், தொழில்துறைத் தலைவர்கள், கல்வியாளர்கள் மற்றும் மாணவர்கள், முன்னாள் மாணவர்கள் மற்றும் ஐஐஎம் சம்பல்பூரின் ஆசிரியர்கள் உட்பட 5000-க்கும் அதிகமானோர் காணொலி மூலம் இதில் கலந்து கொள்வார்கள்.
ஐஐஎம் சம்பல்பூரைப் பற்றி
அடிப்படைப் பாடங்களை மின்னணு முறையில் கற்பதற்கும், தொழில்துறையில் இருந்து நேரடித் திட்டங்களின் மூலம் அனுபவப் பாடங்களை வகுப்பறையில் கற்பதற்குமான மாற்று வகுப்பறையை முதலில் செயல்படுத்திய ஐஐஎம், ஐஐஎம் சம்பல்பூர் ஆகும். 2019-21-ஆம் கல்வியாண்டில் 49 சதவித மாணவிகளோடும், 2020-22-ஆம் கல்வியாண்டில் 43 சதவித மாணவிகளோடும், மற்ற ஐஐஎம்களோடு ஒப்பிடுகையில், பாலின பன்முகத்தன்மையில் ஐஐஎம் சம்பல்பூர் முன்னணியில் இருக்கிறது.
சமூக நிதி மற்றும் அதிகாரமளித்தல் அமைச்சகம்
குஜராத்தின் கெவாடியாவில் நடைபெற உள்ள 2 நாள்  உணர்திறன் பயிலரங்கை மத்திய சமூக நீதி & அதிகாரம் அளித்தல் துறை அமைச்சர் டாக்டர் வீரேந்திர குமார் தொடங்கி வைக்கிறார்
குஜராத்தின் கெவாடியாவில் மத்திய சமூக நீதி & அதிகாரம் அளித்தல் துறை ஏற்பாடு செய்துள்ள 2 நாள்  உணர்திறன் பயிலரங்கை அத்துறைக்கான மத்திய அமைச்சர் டாக்டர் வீரேந்திர குமார் தொடங்கி வைக்கவுள்ளார்.
மாற்றுத்திறனாளிகள் நலனுக்காக மத்திய அரசு செயல்படுத்தும் பல்வேறு திட்டங்கள் குறித்து விழிப்புணர்வு ஏற்படுத்தும் நோக்கில் இந்த பயிலரங்கிற்கு ஏற்பாடு செய்யப்பட்டுள்ளது.
மாற்றுத்திறனாளிகள் எளிதில் சென்று வரக்கூடிய முன்மாதிரி இடங்களில் ஒன்றான ஒற்றுமை சிலையை  பார்வையிடுவதும் இந்த பயிலரங்கின் ஒருபகுதியாகும்.
தேசிய அறக்கட்டளையின் சுயஉதவி குழுக்களின் உற்பத்திப் பொருட்கள் மற்றும் ஆலிம்கோ நிறுவனத்தின் உதவி சாதனங்கள் அடங்கிய கண்காட்சி ஒன்றும் இந்த நிகழ்ச்சியின் ஒரு பகுதியாக நடத்தப்படும்.
மாற்றுத்திறனாளிகள் எளிதில் அணுகுவதற்கான மற்றும் கட்டமைப்பு தொடர்பான திரைப்படம் ஒன்று, திரையிடப் படுவதுடன் மாற்றுத்திறனாளிகள் நலத்துறை தலைமை ஆணையர் அலுவலக அதிகாரப்பூர்வ வலைதளமும் இந்த நிகழ்ச்சியின் போது தொடங்கி வைக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802590
கலாசாரத்துறை அமைச்சகம்
20 பழங்குடியின சுதந்திர போராளிகளின் கதைகள் குறித்த 3-வது படக்கதை புத்தகத்தை மத்திய கலாச்சாரத்துறை அமைச்சகம் வெளியிட்டது
20 பழங்குடியின சுதந்திர போராளிகளுடைய கதைகள் குறித்த 3-வது படக்கதை புத்தகத்தை, ஆகஸ்ட் 2-ம் தேதி புதுதில்லியில் நடைபெற்ற திரங்கா உத்சவ கொண்டாட்ட நிகழ்ச்சியில் மத்திய கலாச்சாரத்துறை அமைச்சகம் வெளியிட்டது.
நிகழ்ச்சியில் மத்திய உள்துறை மற்றும் கூட்டுறவுத்துறை அமைச்சர் திரு. அமித்ஷா, மத்திய கலாச்சாரத்துறை அமைச்சர் திரு. ஜி.கிஷன் ரெட்டி, நாடாளுமன்ற விவகாரங்கள் மற்றும் கலாச்சாரத்துறை இணையமைச்சர் திரு. அர்ஜூன் ராம் மேக்வால் மற்றும் வெளியுறவுத்துறை இணையமைச்சர் திருமதி. மீனாட்சி லேகி ஆகியோர் கலந்து கொண்டனர்.
இந்த தொகுப்பு, பிரிட்டிஷ் ஆட்சியை எதிர்த்து போராட தங்கள் உயிரை தியாகம் செய்த துணிச்சலான ஆண், மற்றும் பெண்களின் தியாகங்களை நினைவுப்படுத்துகிறது.
சுதந்திரதின அமிர்தப் பெருவிழாவின் ஒருபகுதியாக, கலாச்சார அமைச்சகம், அமர் சித்ரா கதையுடன் இணைந்து, அறியப்படாத சுதந்திர போராட்ட வீரர்கள் குறித்து குழந்தைகள் மற்றும் இளைஞர்களுக்கு விழிப்புணர்வை ஏற்படுத்தும் விதமாக, 75 சுதந்திர போராட்ட வீரர்களின் படக்கதை புத்தகங்களை வெளியிட்டுள்ளது. இந்தியாவின் அறியப்படாத 20 பெண்கள் பற்றிய முதல் படக்கதை புத்தகம் மற்றும் அரசியல் நிர்ணய சபைக்கு தேர்ந்தெடுக்கப்பட்ட 15 பெண்கள் பற்றிய இரண்டாவது படக்கதை புத்தகம் முன்னதாக வெளியிடப்பட்டது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1848318
ரசாயனம் மற்றும் உரங்கள் அமைச்சகம்
கொவிட்-19க்கு எதிரான போரில் அரசின் முயற்சிகளுக்கு ஆதரவளிக்க, உணவு மற்றும் மருந்துகள் போன்ற அத்தியாவசிய பொருள்களை விநியோகிப்பதில் தேசிய உரங்கள் நிறுவனம் பெரும் பங்காற்றுகிறது
கொவிட்-19ஐ கட்டுப்படுத்துவதற்கான அரசின் முயற்சிகளுக்கு ஆதரவளிக்க, உணவு, மருந்துகள் மற்றும் முகக்கவசங்கள் போன்ற அத்தியாவசிய பொருள்களை விநியோகிப்பதில், இந்திய அரசின் ரசாயனம் மற்றும் உரங்கள் அமைச்சகத்தின் உரங்கள் துறையின் கீழ் இயங்கும் முன்னணி உர நிறுவனமான, தேசிய உரங்கள் நிறுவனம் பெரும் பங்காற்றுகிறது
மத்திய ரசாயனம் மற்றும் உரங்கள் துறை அமைச்சர், திரு. டி வி சதானந்த கௌடா, இந்த நிறுவனம் எடுத்த முயற்சிகளைப் பாராட்டி உள்ளார்.
கொரோனா பெரும் தொற்றை எதிர்த்து போரிட, பதிந்தா மாவட்ட நிர்வாகத்துக்கு 3,000 முகக்கவசங்களை தேசிய உரங்கள் நிறுவனத்தின் பதிந்தா ஆலை அளித்துள்ளது.
பானிபட் மாவட்ட நிவாரண நிதிக்கு ஒரு லட்ச ரூபாயை தேசிய உரங்கள் நிறுவனத்தின் பானிபட் ஆலை அளித்துள்ளது. இது அந்த நிறுவன ஊழியர்கள் ஏற்கனவே வழங்கியுள்ள தங்களது ஒரு நாள் ஊதியமான ரூ 88 லட்சத்தை உள்ளடக்காததாகும்.
பெங்களூரூவில் உள்ள பொது சேவை அலுவலர்களுக்கு N95 முகக்கவசங்களையும் கிருமி நாசினிகளையும் தேசிய உரங்கள் நிறுவனத்தின் கர்நாடக மாநில அலுவலகம் வழங்கியுள்ளது
(
நிதி அமைச்சகம்
சில நிறுவனங்களுக்கான பதிவு செய்தல் அங்கீகாரங்களுக்கான புதிய நடைமுறைகள் 2020 அக்டோபர் 1 வரை ஒத்திவைப்பு
முன் எப்போதும் இல்லாத அளவுக்கு மக்களுக்கும், பொருளாதாரத்திலும் ஏற்பட்டுள்ள நெருக்கடிகளைக் கருத்தில் கொண்டு, சில நிறுவனங்களுக்கான அங்கீகாரம் / பதிவு செய்தல் / அறிவிக்கை செய்தலுக்கான புதிய நடைமுறைகள் அமலாக்கத்தை 2020 அக்டோபர் 1 ஆம் தேதி வரையில் ஒத்திவைக்க சி.பி.டி.டி. முடிவு செய்துள்ளது. எனவே வருமான வரிச் சட்டம் 1961ன் 10, 12AA, 35 மற்றும் 80G பிரிவுகளின் கீழ் அங்கீகாரம் / பதிவு செய்தல் / அறிவிக்கை செய்யப்பட்ட நிறுவனங்கள் 2020 அக்டோபர் 1 ஆம் தேதியில் இருந்து 3 மாத காலத்துக்குள் தகவல்களை சமர்ப்பிக்க வேண்டும். அதாவது 2020 டிசம்பர் 31 ஆம் தேதிக்குள் சமர்ப்பிக்க வேண்டும். மேலும், புதிய நிறுவனங்களுக்கான அங்கீகாரம் / பதிவு செய்தல் / அறிவிக்கை செய்தலுக்கான திருத்தப்பட்ட நடைமுறைகள் 2020 அக்டோபர் 1 ஆம் தேதியில் இருந்து அமலுக்கு வரும்.
இதற்குரிய சட்ட திருத்தங்கள், வரும் காலத்தில் உருவாக்கப்படும்.
கோவிட்-19 தொற்று தாக்குதல் மற்றும் அதன் தொடர்ச்சியான முடக்கநிலை அமல் சூழ்நிலையில் புதிய நடைமுறைகளை வரும் ஜூன் 1 ஆம் தேதியில் இருந்து அமல் செய்வதில் உள்ள பிரச்சினைகள் குறித்து நிதியமைச்சகத்துக்கு நிறைய முறையீடுகள் வந்தன. புதிய நடைமுறைகளை அமல் செய்வதைத் தள்ளிவைக்க வேண்டும் என்று நிறைய கோரிக்கைகளை வந்திருந்தன.
(
பிரதமர் அலுவலகம்
இந்திய ஆடவர் ஹாக்கி அணியின் வெற்றி குறித்து பிரதமர் மகிழ்ச்சி
நான்காவது ஆசிய சாம்பியன்ஸ் கோப்பை பட்டத்தை வென்ற இந்திய ஆடவர் ஹாக்கி அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"ஆசிய சாம்பியன்ஷிப்பில் அற்புதமான வெற்றியைப் பெற்ற நமது ஆடவர் ஹாக்கி அணிக்கு வாழ்த்துகள்! இது இந்தியாவின் 4-வது வெற்றியாகும். இது நமது வீரர்களின் அயராத அர்ப்பணிப்பு, கடுமையான பயிற்சி மற்றும் தளராத உறுதியை வெளிப்படுத்துகிறது. அவர்களின் அசாதாரண செயல்திறன், நாடு முழுவதும் பெரும் பெருமையை ஏற்படுத்தியுள்ளது. நம் வீரர்களின் எதிர்கால முயற்சிகளுக்கு நல்வாழ்த்துகள்.”